L 135/112
LT
Europos Sąjungos oficialusis leidinys
2023 5 23
Nors dabartiniame etape Taryba nustato poziciją, kurios turi būti laikomasi Konvencija įsteigtame organe, dėl vėlesnio patvirtinimo, priklausomai nuo tų diskusijų rezultatų, galėtų prireikti priimti sprendimą dėl tokio iš dalies keičiančio susitarimo sudarymo pagal SESV 218 straipsnio 6 dalyje išdėstytą procedūrą,
PRIĖMĖ ŠĮ SPRENDIMĄ:
1 straipsnis Pozicija, kurios Sąjungos vardu turi būti laikomasi vienuoliktajame Konvencijos Šalių konferencijos posėdyje, yra pritarti Konvencijos III priedo dalinių pakeitimų, susijusių su acetochloro, karbosulfano, chrizotilo asbesto, fentiono (labai mažo kiekio (angl. ULV) preparatų, kurių sudėtyje veikliosios medžiagos yra ne mažiau kaip 640 g/l), iprodiono, skystųjų preparatų (emulsuojamojo koncentrato ir tirpiojo koncentrato), kurių sudėtyje yra ne mažiau kaip 276 g/l parakvato dichlorido, atitinkančio ne mažesnį kaip 200 g/l parakvato jonų kiekį, ir terbufoso įtraukimu į tą priedą, priėmimui.
2 straipsnis 1.
Pozicija, kurios Sąjungos vardu turi būti laikomasi vienuoliktajame Konvencijos Šalių konferencijos posėdyje, yra pritarti tam, kad būtų priimti Šveicarijos, Australijos, Burkina Faso, Ganos ir Malio pateikti daliniai pakeitimai (dokumentas UNEP/FAO/RC/COP.11/13/Add.2), su sąlyga, kad tenkinamos šios sąlygos ir kad tuo tikslu atliekami būtini daliniai pakeitimai: a) daliniais pakeitimais nustatomos papildomos taisyklės ir procedūros atitinka pagal Konvenciją esamas taisykles ir procedūras; b) daliniais pakeitimais užtikrinama, kad pirmenybė būtų teikiama cheminių medžiagų įtraukimui į Konvencijos III priedą ir kad papildomos taisyklės netrukdytų cheminę medžiagą įtraukti į III priedą, įskaitant atvejus, kai ta cheminė medžiaga jau įtraukta į Konvencijos VIII priedą; c) daliniais pakeitimais užtikrinama, kad taisyklės, kurios bus taikomos į Konvencijos VIII priedą įtrauktų cheminių medžiagų eksportui, nebūtų švelnesnės, kiek tai susiję su importuojančių Šalių apsauga, nei taisyklės, taikomos į Konvencijos III priedą įtrauktų cheminių medžiagų eksportui; d) daliniais pakeitimais užtikrinama, kad visos dalinį pakeitimą ratifikavusios Šalys būtų saistomos bet kokio sprendimo įtraukti cheminę medžiagą į Konvencijos VIII priedą, įskaitant bet kokį sprendimą, priimamą balsuojant. 2.
Tuo atveju, jei nebus pakankamo kitų Šalių pritarimo šio straipsnio 1 dalyje nurodytiems siūlomiems daliniams pakeitimams, pozicija, kurios Sąjungos vardu turi būti laikomasi vienuoliktajame Konvencijos Šalių konferencijos posėdyje, yra ginti nuostatą, kad būtų iš dalies pakeista sprendimų dėl cheminių medžiagų įtraukimo į Konvencijos III priedą priėmimo procedūra, numatant galimybę balsuoti pagal 22 straipsnio 4 dalį kartu su 22 straipsnio 3 dalimi, tačiau netaikant Konvencijos 22 straipsnio 3 dalies b punkto.
3 straipsnis Atsižvelgdami į vienuoliktojo Konvencijos Šalių konferencijos posėdžio eigą, Sąjungos atstovai, pasikonsultavę su valstybėmis narėmis, gali vietoje surengtų koordinavimo posėdžių metu susitarti dėl 1 ir 2 straipsniuose nurodytos pozicijos tikslinimų be tolesnio Tarybos sprendimo.
4 straipsnis Šis sprendimas įsigalioja jo priėmimo dieną.